# Fío azul

# Tira do fío...

Hixiene do sono! Mellora a túa saúde coidando o sono e o descanso.

## Audio

audio/mpeg

# Hixiene do sono

A hixiene do sono ten que ver co que facemos para durmir ben pero, sobre todo, para descansar ben. Se non hai un bo descanso, vainos afectar tanto a nivel físico como mental. Estaremos cansos, con falta de enerxía, máis tensos e irascibles... Pero tamén vai afectar a nosa memoria, a nosa atención e a nosa aprendizaxe.

Hai unha serie de rutinas e hábitos que axudan a descansar máis e mellor:

## As horas

Tentar manter as mesmas horas para deitarse e levantarse, incluso as fins de semana e nas vacacións.

## Ambiente axeitado

Manter unha temperatura adecuada, evitar os ruídos, ter unha cama cómoda e unha boa almofada...

## As comidas

Facer unha cea lixeira e, como mínimo, dúas horas antes de ir durmir.

## Uso de dispositivos

Non utilizar o móbil, a tablet ou o ordenador como mínimo dúas horas antes de deitarse.

## Actividades relaxantes

Ducharse, escoitar música tranquila ou ler, axudan a relaxarse para conciliar o sono.

## Actividade física

Axuda ao descanso, pero mellor non facela intensamente a última hora do día, senón pola mañá ou pola tarde.

## Lectura facilitada

A hixiene do sono é todo o que facemos para durmir mellor e para descansar ben.

Se non descansamos ben, o corpo e a mente nótano.

Podemos sentirnos:

cansos,
con pouca enerxía,
nerviosos ou enfadados.

Tamén nos custa máis:

aprender,
lembrar cousas,
prestar atención.

Aquí tes algúns hábitos que nos axudan a durmir mellor:

Ir para a cama e levantarse sempre á mesma hora.

Durmir nun lugar tranquilo e cómodo.
Con boa temperatura, sen ruído, boa cama e boa almofada.

Cear algo lixeiro, e facelo polo menos 2 horas antes de durmir.

Non usar o móbil, a tablet ou o ordenador nas 2 horas antes de deitarse.

Facer cousas que axudan a relaxarse antes de durmir, como:

ducharse,
escoitar música tranquila,
ler un libro.

## Audio

audio/mpeg

Páxina 19 de 34

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)