# 5.3. Recompilamos e reflexionamos

# Recompilación dos contidos

Ao longo de toda a situación de aprendizaxe, viches distintos contidos que as súas interrelacións. E todos e cada un deles son necesarios para mellorar a saúde e poder conseguir o voso reto. Aquí tedes un pequeno resumo de todos eles, que vos vai facilitar a recompilación da información que traballastes.

# Reflexionamos sobre os hábitos saudables

Os hábitos saudables son un dos principais aspectos que inflúen na nosa saúde. Estes hábitos son moito máis que comer froitas e verduras e facer algo de exercicio. Unha boa saúde constrúese cun bo descanso, practicando deporte, cunha boa alimentación, manténdonos limpos e limpas, coidándonos e coidando dos demais.

Agora, reflexionaremos xuntos sobre os seguintes aspectos:

- Coñeciades todos os hábitos saudables que se traballaron na situación de aprendizaxe?
- Cal foi o aspecto que máis vos sorprendeu que puidese afectar á nosa saúde?
- Se temos claro que cousas son as que nos fan mal e cales nos fan ben, por que non é sinxelo ter uns bos hábitos saudables?
- Facer unha observación das vosas familias axudouvos a decatarvos do que estabades a facer ben e que estabades a facer mal?
- Credes que elaborar unha rutina visual axuda a ser máis constante cos bos hábitos?
- Credes que pode existir tamén unha obsesión cos hábitos saudables? Por exemplo: obsesión pola limpeza, non ser capaz de comer algún alimento non saudable de forma puntual, facer deporte todos os días sen descansar etc. Isto é saudable?

## Lectura facilitada

Os hábitos saudables son un dos principais aspectos que inflúen na saúde.

Estes hábitos son moito máis que comer froitas e verduras ou facer exercicio.

Unha boa saúde constrúese cun bo descanso, practicando deporte, cunha boa alimentación...

Agora, reflexionaremos xuntos e xuntas:

Coñeciades todos os hábitos saudables?
Cal foi o aspecto que máis vos sorprendeu?
Por que non é sinxelo ter bos hábitos?
Facer unha observación axudouvos a decatarvos do que estabades a facer ben e mal?
Credes que unha rutina visual axuda a ser máis constante cos bos hábitos?
Credes que pode existir unha obsesión cos hábitos saudables?

Por exemplo: obsesión pola limpeza ou non ser capaz de comer algún alimento non saudable de forma puntual.

Isto é saudable?

## Audio

audio/mpeg

Páxina 30 de 34

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)