# Fío amarelo

## Glosario

## Hixiene

Definición:

  É unha parte da medicina que preocupase da conservación da saúde e a prevención de enfermidades.

Exemplo:

  Unha boa hixiene axuda a estar máis san.

## Xermes

Definición:

  Son microbios, seres microscópicos, que poden causar infeccións e enfermidades.

Exemplo:

  Hai que ducharse todos os días para eliminar os xermes que quedan ao longo do día na nosa pel.

# Tira do fío...

Hixiene! Aprende a coidar da túa saúde a través da hixiene persoal e da hixiene postural.

## Audio

audio/mpeg

# Hixiene persoal

A hixiene persoal ten que ver co coidado do teu corpo: a limpeza e o aseo persoal.

Debemos ter unha boa hixiene porque, todos os días, estamos en contacto con millóns de xermes e virus que poden enfermarnos. E unha boa hixiene persoal, axudaranos a previr enfermidades.

Os hábitos hixiénicos persoais básicos son:

Ducharse regularmente, incluíndo o lavado dos cabelos.

Lavar as mans con frecuencia.

Cortar as uñas.

Manter unha boa hixiene dos pés.

Lavar os dentes despois de cada comida.

Mudar a roupa e calzado con frecuencia.

Ademais, a sensación de limpeza fai aumentar a sensación de benestar persoal, físico e mental, e vai axudarche a poder ter unhas boas relacións sociais.

## Lectura facilitada

A hixiene persoal é o coidado do teu corpo: a limpeza e o aseo persoal.

Por que debemos ter unha boa hixiene persoal?

Porque, todos os días, estamos en contacto con millóns de xermes e virus que poden enfermarnos.

Unha boa hixiene persoal, axuda a previr enfermidades.

A sensación de limpeza fai aumentar a sensación de benestar persoal.

E tamén contribúe a ter unhas boas relacións sociais.

Os hábitos hixiénicos básicos son:

- Ducharse regularmente, incluíndo o lavado dos cabelos.
- Lavar as mans con frecuencia.
- Cortar as uñas.
- Manter unha boa hixiene dos pés.
- Lavar os dentes despois de cada comida.
- Mudar a roupa e calzado con frecuencia.

## Audio

audio/mpeg

# Hixiene postural

A hixiene postural ten que ver coa postura na que colocamos o noso corpo cando facemos determinadas actividades como sentar, durmir, levantar pesos, estudar...

Para evitar posibles lesións e axudar a protexer as nosas costas e o lombo, debemos aprender a facelo ben.

A continuación tes un vídeo explicativo no que explican un pouco máis sobre este tema.

Hixiene postural

## Lectura facilitada

A hixiene postural é a maneira en que colocamos o noso corpo cando facemos algunhas actividades.

Estas actividades poden ser:

sentar,
durmir,
levantar algo pesado,
estudar.

Se aprendemos a ter boa postura,
podemos evitar lesións
e coidar as nosas costas.

A continuación tes un vídeo explicativo.
Nel cóntanche máis cousas sobre a hixiene postural.

## Audio

audio/mpeg

Páxina 18 de 34

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)